Клара Ханес
Звезда на залеза…

Превод от испански: Рада Панчовска, —

chitanka.info

ЗВЕЗДА на залеза между дърветата,

пътуване към тъй далечните дни на детството:

хребетът на планините

беше мантия от сънища,

всеки ствол тялото на любимия,

несменните води

рисуваха екстаза

и в червеникавата линия на здрача

се кръстосваха клоните,

запалвайки огън в сърцето.

Звезда на залеза,

към пейзажи най-далечни пътека,

с очи те достигам

и преди мракът да ме покори

се връщам в съществото чак

и стигам до дните на Ут-Напишти,

и съзерцавам земите,

къпани от Ефрат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.